Kal-El (band)

Kal-El er en norsk stoner metal-gruppe fra Stavanger. Gruppa ble startet i 2012 av Ståle Rodvelt («The Captain»), Rolf Thore Eilertsen («Roffe»), Bjørn Harald Stornes («Bjudas») og Vegar Thorsen («Vekthor»). 

Gruppas tekster er science fiction-relaterte og er basert på noveller skrevet av «The Captain». Plateomslagene er også preget av science fiction-inspirert kunst sammensatt av billedkunstneren «Mr Voetmann» (Kai Voetmann Simenstad) og senere av kunstneren Steven Yoyada på albumet Dark Majesty.

Historie
Gruppa ga ut sin første EP den 9. februar 2013; EP-en med tittelen Dark Moon Voyage ble liggende som beste nykommer i sjangeren rock på NRK Urørt i flere uker. Kort tid før utgivelsen sluttet Vegar Thorsen i gruppa og ble erstattet av Elisabeth Anette Thompsen («Liz»).

I 2014 signerte gruppa ny platekontrakt med det italienske plateselskapet Wormhole Death Records, og ga ut sitt første album Pakal den 27. mai samme år. Etter ett år gikk bandet til det tyske selskapet Setalight Records. I 2017 ga de ut Astrodoomeda på selskapet Argonauta Records.

Bandet gav ut LP-en Witches of Mars høsten 2019. Elisabeth Anette Thompsen («Liz») sluttet i 2019, og ble erstattet av John Ivar Steinsland («Johnsen»). I mai 2020 signerte Kal-El kontrakt med det svenske plateselskapet Majestic Mountain Records og ga ut singelen Comêta. Senere samme år ble singelen Spiral sluppet, med en coverversjon av Paranoid som B-side.

Den 27. august 2021 kom albumet Dark Majesty, som gikk rett inn på første plass på bransjelista Doom Charts. Den 21. oktober 2021 ga bryggeriet Brix Brygghus ut et øl med navnet Dark Majesty som en gest til bandet. Den 11. februar 2022 ble det offentliggjort at albumet Dark Majesty var nominert til Spellemannprisen 2021 i kategorien «metal».

2024 startet med at Inger-Johanne Egeland Rodvelt (Dolly), Ståles kone, skulle feire rund dag. Ståle ville gi henne en spesiell sang i gave. Han spurte Kal-El-gutta om hjelp og alle sa ja og stilte opp. Resultatet ble en tung, fuzzy versjon av The Power Of Love (originalt av Frankie Goes To Hollywood). Dette var bare ment som en intern ting, men platedirektør Marco fikk nyss om det og ville gi den ut. De ble enige og sangen ble trykket på rosa vinyl. Alt overskuddet av salget gikk til kreftforeningen, etter ønske fra Dolly. Singelen ble umiddelbart utsolgt.

Videre på vårparten ble det gjort noen lokale konserter samtidig som det ble jobbet parallelt  med komponering av de to nye platene som skulle spilles inn i fra slutten av juni til begynnelsen av august. Deretter gikk turen til London og Desertfest der Kal-El spilte for et helt utsolgt Camden Underworld den 18 mai, og det til kjempegode kritikker. 

Så bar det hjem igjen og rett ut på en liten norgesturné før bandet så dro til Sverige og Gøteborg og festivalkonsert. De var hjemme igjen den første uken i juni. Da ventet litt ferie og forberedelser til plateinnspillingen, som begynte 24. juni i Bridgeburner studio i Stavanger. 

Tirsdag 13. august var bandet ferdig med å spille inn Astral Voyager vol 1 og Astral Voyager vol 2, som til sammen inneholder 12 helt nye komposisjoner på totalt 86 minutter. Vol 1 har utgivelsesdato 16. mai 2025 og vol 2 kommer noen måneder etter det. 

Det ble ikke mye tid til ferie og hvile etter to måneders studioarbeid. Allerede den 16. september ankom bandet Austin Texas for en ukes opphold. På programmet stod to opptredener på stoner, doom og heavy rock-festivalen Ripplefest, og en oppvarmingskonsert i San Antonio. Også dette var opptredener som høstet stormende jubel og kjempebra kritikker.

25. september var bandet hjemme igjen. På agendaen stod miksing og mastring av platene, og coveret skulle bestemmes og gjøres ferdig. Samtidig pågikk det forhandlinger, og ny platekontrakt for Nord-Amerika ble signert med Blues Funeral Recordings. 

Årets siste konsert var 6. desember på Tribute i Sandnes. Der ble det gjort filmopptak til musikkvideoen til den nye singelen B.T.D.S.C, som hadde utgivelse den 7. februar 2025. 

 Medlemmer 
 2012–: Ståle Rodvelt («Captain»), vokal
 2012–: Bjørn Harald Stornes («Bjudas»), trommer
 2022–: Bjørn Olav Knutsen («Knutsen»), bass
 2018–: Kristoffer Ranaweera («Doffy»), gitar
 2019–: Joshua Bisama («Josh»), gitar

 Tidligere medlemmer 
 2012–2013: Vegar Thorsen («Vekthor»), bass
 2012–2018; Rolf Thore Eilertsen («Roffe»), gitar
 2013–2019: Elisabeth Anette Thompsen («Liz»), bass
 2019–2022: John Ivar Steinsland («Johnsen»), bass

 Diskografi 
 2013: Dark Moon Voyage (EP)  
 2014: Pakal (album)  
 2015: Ecosphere (album)
 2017: Astrodoomeda (album)
 2018: Cocaine (single)
 2019: Witches of Mars (single)
 2019: Witches of Mars (album)
 2020: Comêta (single)
 2020: Paranoid (single)
 2021: Spiral (single)
 2021: Dark Majesty (single)
 2021: Mica (single)
 2021: Dark Majesty (album)
 2023: Moon People (single)
 2023: Moon People (EP)
 2024: The Power Of Love (single)
 2025: B.T.D.S.C. (single)
 2025: Cloud Walker. (Single)
 2025: Astral Voyager Vol 1. (album)

 Referanser 

Kategori:Norske musikkgrupper